Régional

Régional Gegrënnt:  30. Mäerz 2001regional.com: About REGIONAL - History (Internet Archive vum 27. Februar 2012) Opgehalen:  2013 IATA-Code:  YS ICAO-Code  RAE Ruffzeechen:  Régional Sëtz:  Bougenais bei Nantes() Flott:  49  Destinatiounen:  45 
Régional, kuerz fir Régional Compagnie Aérienne Européenne, war eng franséisch regional Fluchgesellschaft, déi Air France-KLM gehéiert huet. Si ass 2016 an der Fluchgesellschaft Hop! opgaangen.

 Geschicht 

Régional gouf 2001 mat der Fusioun vu Flandre Air (mat Sëtz zu Lille), Regional Airlines (mat Sëtz zu Nantes) a Proteus Airlines (mat Sëtz zu Dijon a Saint-Étienne) gegrënnt. All d'Fligeren hunn d'Faarwe vun Air France gedroen. De Sëtz vu Régional war de Fluchhafe vun Nantes. 2012 goufen et all Dag ronn 300 Flich vu Régional an d'Airline ass 20 Destinatiounen a Frankräich a 25 Destinatiounen an Europa ugeflunn.regional.com: About REGIONAL - Key Figures (Internet Archive vum 27. Februar 2012) Deemools hat si 1,700 Employéeën, dovu 490 Piloten a 350 anert Bordpersonal. 2011 si 4,2 Millioune Passagéier mat Régional geflunn.

2013 goufe Régional an zwou aner regional Fluchgesellschaften, Airlinair a Britair, an der Mark Hop! regroupéiert, engem neie Pol fir Kuerz- a Mëttelstréckeflich vun Air France. Zil war et mat Hop! eng konkurrenzfäheg Bëllegfluchgesellschaft vun Air France ze etabléieren.Le Monde: Avec Hop !, Air France s'attaque aux compagnies low cost (28. Januar 2013)

Flott
Am Juni 2012 hunn der Régional 49 Fliigere gehéiert:regional.com: About REGIONAL - Fleet (Internet Archive vum 14. Juni 2012)
 4 Embraer ERJ-135
 23 Embraer ERJ-145
 12 Embraer 170
 10 Embraer 190


Kategorie:Fluchgesellschaften
Kategorie:Franséisch Entreprisen